32002L0082
L 292/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2002/82/EО НА КОМИСИЯТА
от 15 октомври 2002 година
за изменение на Директива 96/77/EО относно установяване на специфични критерии за чистота на хранителните добавки, различни от оцветители и подсладители
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 89/107/ЕИО на Съвета от 21 декември 1988 г. за сближаване законодателствата на държавите-членки относно хранителни добавки, разрешени за влагане в храни, предназначени за консумация от човека (1), изменена с Директива 94/34/ЕО (2) на Европейския парламент и на Съвета, и по-специално член 3, параграф 3, буква a) от нея,
като взе предвид становището на Научния комитет по храните;
като има предвид, че:
(1)
Директива 95/2/ЕО на Европейския парламент и Съвета от 20 февруари 1995 г. относно добавките в храни, различни от оцветители и подсладители (3), последно изменена с Директива 2001/5/EО (4), установява списък на вещества, които могат да се използват като добавки, различни от посочените в Директива 95/2/EО оцветители и подсладители.
(2)
Директива 96/77/ЕО на Комисията (5), последно изменена с Директива 2001/30/EО (6), установява критериите за чистота за добавките, различни от посочените в Директива 95/2/ЕО оцветители и подсладители.
(3)
Необходимо е да се приведат в съответствие с постиженията на техническия прогрес със съществуващите критерии за чистота, установени с Директива 96/77/ЕО и да се установят нови критерии за чистота за онези добавки, за които няма критерии за чистота.
(4)
Необходимо е да се вземат предвид спецификациите и аналитичните техники за добавки, както са посочени в Codex Alimentarius, планирани от Съвместен експертен комитет на ФАО/СЗО по хранителни добавки (СЕКХД).
(5)
Директива 96/77/ЕО трябва да бъде съответно изменена.
(6)
Предвидените в настоящата директива мерки са в съответствие със становището на Постоянния комитет за хранителни вериги и здраве на животните,
ПРИЕ НАСТОЯЩАТА ДИРЕКТИВА:
Член 1
Приложението към Директива 96/77/EО се изменя съгласно приложението към настоящата директива.
Член 2
Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива преди 31 август 2003 г. Те незабавно информират Комисията за това.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
Член 3
Настоящата директива влиза в сила на двадесетия ден след публикуването ѝ в Официален вестник на Европейските общности.
Член 4
Адресати на настоящата директива са държавите-членки.
Съставено в Брюксел на 15 октомври 2002 година.